הדירה יפהפיה בדיוק כמו בתמונות ועוד יותר. הנוף מהמרפסת (מפרץ נאפולי והאי קאפרי ברקע) מרהיב. הכל היה נקי ומצוחצח. הדירה מאורגנת ומסודרת לנוחות מקסימלית של המתארחים. במטבח מצאנו שפע של מיצים ושתיה קלה, קפה, תה מסוגים שונים, חלב רגיל וטבעוני. מוצרים לארוחת בוקר קלה (בישקוטים, צנימים, ריבה, קורנפלקס ועוד). תודה מיוחדת על בקבוק היין המצויין שהמתין לנו לחגיגת יום ההולדת ה60 של חברתי.
עבור המטיילים בנאפולי יש שפע של מידע על נאפולי ואתריה המרכזיים וכן מידע מפורט על כל מה שאפשר להזדקק לו בשכונה (סופרמרקטים, בית קפה, מסעדות ועוד...).
Corrado הוא מארח מושלם, אדיב, נדיב ואינפורמטיבי באופן יוצא דופן.
עבורנו זו הייתה דירה מעולה לביקור שלנו בנאפולי ואני ממליצה עליה בחום.